ཞི་གྲོས་དེ་འཇར་མན་ལ་བསྒྲགས་ཕྱིན་མགྱོགས་མྱུར་ངང་འཇར་མན་རྒྱལ་ཁབ་ནང་ལ་འཁོན་སེམས་དང་བཙན་གནོན་གྱིས་བཞག་པའི་མི་འདོད་པ་མང་བོས་ཁྱབ་ནས་སོང་དུས།འཇར་མན་གྱི་རྒྱལ་མང་གིས་སྲིད་གཞུང་ལ་གྲོས་ཆོད་དེ་ཉིད་རྩད་ནས་དང་ལེན་མི་བྱེད་རྒྱུའི་འབོད་སྐུལ་བཏང་།འཇར་མན་གྱི་གྲོང་ཁྱེར་གང་སར་མང་ཚོགས་སྟོང་ནས་ཁྲི་བར་འདུས་ཏེ་མཐུན་ཚོགས་རྒྱལ་ཁབ་དག་གིས་འཇར་མན་བཙན་ལེན་བྱས་པར་འཁོན་སེམས་ཆེན་པོས་རྒོལ་གཏམ་བཏང་།འཇར་མན་དམག་ཆེན་དང་བོར་ཞུགས་དུས་གཞན་ལག་ནས་མི་སེར་སྤེལ་ཡུལ་སོགས་འཕྲོག་ལེན་དང་ཨོ་གླིང་བཙན་དབང་གི་གནད་ས་ཡང་རྩོད་ལེན་ཐུབ་ཡོད།དམག་ལས་ཕམ་པའི་མཇུག་འབྲས་ཀྱིས་མཐའ་མཚམས་བཙན་བཟུང་དང་དབང་ཆ་ཉམས་ཉེས་མར་རྩ་རྡིབ་པ་སོགས་འཇར་མན་མི་མང་གི་སེམས་ཀྱིས་ངོས་ལེན་གཏན་ནས་བྱེད་མི་ཐུབ་པ་ཞིག་ཡིན།